Zirņu Svētā Mārtiņa Romas katoļu kapela

Zirņu Svētā Mārtiņa Romas katoļu kapela ir Romas katoļu Rīgas metropolijas Liepājas diecēzes draudzes kapela.Liepājas diecēze  www.catholic.lv Tā atrodas Saldus novada Zirņu pagasta centrā Zirņos, Bērzu ielā 4.Saldus novada reliģiskās organizācijas  www.saldus.lv

 Vēsture 
Sākoties Atmodai, arvien vairāk Zirņu pagasta cilvēki sāka pievērsties ticībai, bet nebija telpu dievkalpojumu noturēšanai. Katoļu dievkalpojumus Zirņos sāka noturēt 1997. gadā Zirņu pamatskolā. Tos palīdzēja organizēt Staņislava Balgalve. Draudze vēlējās atrast sev pastāvīgas telpas un 2001. gadā, pateicoties pagasta valdes priekšsēdētājam Vilnim Grāvelim, tās iekārtoja bijušajās kopmītņu telpās, kur izveidoja kapelu. Tajā pašā gadā kapelu iesvētīja Liepājas diecēzes bīskaps Ārvaldis Andrejs Brumanis, veltot to Svēta Mārtiņa godam.

 Draudze 
Draudze iekļaujas Romas Katoļu Rīgas Metropolijas klēra Liepājas diecēzē. Draudzi apkalpo prāvests Romans Grantovskis. Zirņu draudze sākusi veidoties 1997. gadā, bet to oficiāli nodibināja 2008. gadā. Dievkalpojumi notiek reizi mēnesī, uz kuriem pulcējas aptuveni 20 ticīgo cilvēku. Īres maksu un komunālos pakalpojumus sedz Zirņu pagasta pašvaldība. Draudzes vecākā ir Benita Kārkliņa, tajā darbojas Svētdienas skola, kuru vada skolotāja Staņislava Balgalve un Maltas ordeņa palīdzības dienests.Zirņu Sv. Mārtiņa draudze  www.katedrale.lv

 Atsauces 

 Ārējās saites 
 Zirņu Sv. Mārtiņa draudze  www.katedrale.lv

Kategorija:Romas katoļu baznīcas Latvijā
Kategorija:Liepājas diecēzes baznīcas
Kategorija:Zirņu pagasts